open-index/open-wikipedia-markdown huggingface dataset:
Dominic Roussel

**Dominic Roussel** (* 22. február 1970, Hull, Quebec, Kanada) je bývalý kanadský hokejový brankár.

## Kariéra
Dominic Roussel sa pred vstupom do NHL profiloval v kanadskej QMJHL. Ako temperamentný a pohyblivý brankár bol draftovaný v roku 1988 Philadelphiou Flyers (63. celkovo) a po krátkom (dvojsezónnom) pobyte v AHL sa v roku 1991 prvýkrát predstavil v ich drese.

Zažil tu relatívne stabilné obdobie, kedy „kryl chrbát“ Ronovi Hextallovi (od ktorého sa učil agresívnemu brankárskemu štýlu).

V sezóne 1993/1994 dokonca musel Hextalla v roli jednotky úplne zastúpiť (až v 60-tich zápasoch).

V sezóne 1995/1996 zažil krátku výmenu (na 7 zápasov) do Winnipegu Jets, po ktorej sa znova vrátil ku Flyers.

V roku 1998 bol vymenený do Nashville Predators, kde neodchytal jediný zápas a putoval výmenou za Chrisa Masona do Mighty Ducks of Anaheim. Medzitým pôsobil jeden rok v nemeckej DEL, kedy reprezentoval Kanadu na rôznych európskych turnajoch až v 41 dueloch.

Tu Roussel strávil tri sezóny ako záložný brankár Guya Heberta. Nahradil tak dieru po dlhoročnom náhradníkovi Michailovi Štalenkovi.

Po výbornej prvej sezóne, kedy dosiahol percentuálnu úspešnosť zákrokov až 92,3% sa v ostatných dvoch udržal pod 90% hranicou. Roussel však spoľahlivý bol, a tri sezóny Anaheim nemusel hľadať adekvátnu náhradu.

Avšak Hebert starol a Anaheim potrebovali v role dvojky trénovať budúci talent, nie solídnu dvojku akou bol Roussel.

V roku 2000 do organizácie Anaheimu vstúpil kanadský megatalent Jean-Sébastien Giguère a Roussel už nebol potrebný. Ešte pred koncom sezóny bol zapísaný na waiver listinu odkiaľ ho stiahol Edmonton Oilers, kde odchytal už iba 8 zápasov.

Kariéru ukončil o dva roky v nemeckej DEL v drese Frankfurt Lions.

Roussel patril v 90-tych rokoch k stabilným brankárom ligy, avšak nikdy sa nepresadil zásadnejšie, jeho výkonnosť sa posúvala v sinusoidách až sa stal brankárom nežiadaným.

V súčasnosti sa v nižších kanadských súťažiach venuje trénerskej činnosti.

## Referencie

Kategória:Kanadskí hokejoví brankári
Kategória:Hráči Edmonton Oilers
Kategória:Hráči Frankfurt Lions
Kategória:Hráči Hershey Bears
Kategória:Hráči Anaheim Ducks
Kategória:Hráči Philadelphia Flyers
Kategória:Hráči Philadelphia Phantoms
Kategória:Hráči Winnipeg Jets
Kategória:Hokejisti draftovaní klubom Philadelphia Flyers
Kategória:Osobnosti z Gatineau
Kategória:Brankári Anaheim Ducks
Kategória:Brankári Edmonton Oilers
Kategória:Brankári Philadelphia Flyers
Bartošík

**Bartošík** (prechýlene **Bartošíková**) je priezvisko vyskytujúce sa na Slovensku a v Česku. Priezvisko vzniklo utvorením od biblického novozákonného prvého mena Bartolomej (podobne ako priezviská Barto, Bartko, Bartek, Bartík, Barcík, Barták, Bartiš, Bartoš, Bartuš, Bartoň, Bartovič, Bartula, Bariš, Baroš, Bartáň a i.), pričom prípona *-ík* (rovnako ako prípona *-čík*) indikuje tzv. synovské priezvisko, tzn. priezvisko utvorené zo základných i zo skrátených domáckych podôb mien pre synov (teda *Bartoš* > *Bartošík*, *Bartoš* > *Bartoščík*).

Na Slovensku sa priezvisko vyskytuje aj so zápismi **Bartoščík**, prechýlene **Bartoščíková** (v roku 1995 spolu 15 výskytov v obci Breza) a **Bartoššík**, prechýlene **Bartoššíková** (v roku 1995 spolu päť výskytov v Prešove).

## Známi nositelia
* Alena Bartošíková (* 1943), moravská spisovateľka
* Mária Bartošíková (* 1939), slovenská ekonómka a bývalá politička, poslankyňa Slovenskej národnej rady za Hnutie za demokratické Slovensko (HZDS) a následne poslankyňa Národnej rady Slovenskej republiky (NR SR) za koalíciu Hnutie za demokratické Slovensko a Roľnícka strana Slovenska, a to v rokoch 19921998
* Martina Šimkovičová, rod. Bartošíková (* 1971). slovenská televízna moderátorka a bývalá politička, poslankyňa NR SR za hnutie SME RODINA v rokoch 20162020

## Referencie

Kategória:Slovenské priezviská
Kategória:Priezviská na Slovensku
Michael Wall

**Michael** „**Mike**“ **Wall** (* 25. júl 1985, Telkwa, Britská Kolumbia, Kanada) je bývalý kanadský hokejový brankár, krátko pôsobiaci v NHL.

## Kariéra
V začiatku kariéry Michaela Walla nikto neuvažoval nad možnosťou, že by sa mohol dostať do NHL. Kariéru začínal vo WHL, kde chytal nielenže minimum zápasov, ale jeho výkony boli ďaleko pod priemerom.

Až prišla zmena v jeho pôsobisku a v rámci WHL sa presťahoval do tímu Everett Silvertips. Tu Wall podával výkony nadpriemerné s úspešnosťou zákrokov nad 93%.

Nikdy nebol draftovaný, Anaheim Ducks s ním podpísali v roku 2006 trojročný skúšobný kontrakt. Toto obdobie Wall strávil najmä v AHL a ECHL, kde sa znova vrátil k podpriemernej výkonnosti. V NHL dostal šancu len v drese Anaheimu a to v 4 zápasoch v sezóne 2006/2007. Pripísal si dve víťazstvá a 87,7% úspešnosť zákrokov.

Po skúsenosti v Anaheime bol vymenený do Colorada Avalanche za obrancu Brada Maya avšak v drese „lavín“ sa nikdy nepredstavil.

Kariéru dokončil v kanadskej CIHL, kde odchytal len niekoľko zápasov, ale predvádzal kvalitné výkony. Oficiálne profesionálnu hráčsku kariéru ukončil v roku 2015.

Wall bol nevýrazný brankár, ktorého rýchly výkonnostný vzostup predchádzal rýchly pád.

## Referencie

Kategória:Kanadskí hokejoví brankári
Kategória:Hráči Anaheim Ducks
Kategória:Hráči Portland Pirates
Kategória:Osobnosti z Britskej Kolumbie
Kategória:Brankári Anaheim Ducks
Zoznam špirálových galaxií

**[[Špirálová galaxia]]** je typ galaxie charakterizovaný centrálnou výduťou s hviezdami starej Populácie II obklopenou rotujúcim diskom s mladšími hviezdami Populácie I. Špirálová galaxia si udržuje svoje špirálové ramená vďaka teórii hustoty vĺn.

## Špirálové galaxie

Toto je zoznam významných špirálových galaxií. Klasifikačný stĺpec označuje morfologický typ galaxie, ktorý používajú astronómovia na opis jej štruktúry.

## Referencie

## Pozri aj

* Zoznam galaxií
* Špirálová galaxia

-
Špirálové galaxie
Poșta Moldovei

náhľad|Hlavná pošta v Kišiňove

**Poșta Moldovei** je štátny podnik poskytujúci poštové služby v Moldavsku.

## Dejiny
Na území súčasného Moldavska poštové služby zaviedli na začiatku 2. storočia Rimania po dobytí Dácie v rokoch 105 až 106. Táto verejná služba trvala do roku 271. V prvej polovici 17. storočia sa v krajine objavili stanice dostavníkovej služby. Po vzniku Besarábie bolo v roku 1851 50 poštových staníc. V roku 1857 sa pošta stala štátnou inštitúciou. Začali sa vydávať poštové známky a fungovať poštové schránky. Počas spojenia s Rumunskom bola pošta stále pod štátnou správou, Kišiňov bol jeden z obvodov rumunskej pošty. Po vzniku Moldavskej socialistickej republiky vzniklo Ministerstvo spojov, ktoré malo aj poštovú sekciu. Po vzniku samostného Moldavska pošta pokračovala v štátnych rukách. V januári 1993 minister pre informatiku, informácie a telekomunikácie Ion Casian vydal dekrét o rozdelení telekomunikačných služieb štátu a založení spoločností Poșta Moldovei a Moldtelecom k 1. marcu 1993. Poșta Moldovei bola založená 1. apríla 1993.

Ešte predtým však 16. novembra 1992 Moldavsko vstúpilo do Svetovej poštovej únie.

18. mája 1995 moldavský parlament schválil zákon podľa ktorého je Poșta Moldovei štátnym podnikom a národnou poštovou službou v štáte s monopolom na základné poštové služby.

## Činnosť
Poșta Moldovei má 1146 pôšt a 37 pobočiek. Spoločnosť dočasne riadi Vitalie Zaharia.

## Referencie

## Externé odkazy
* Oficiálna stránka
* informácie na stránke Svetovej poštovej únie

Kategória:Poštové spoločnosti
Kategória:Pošta v Moldavsku
Kategória:Podniky v Moldavsku
Kategória:Podniky založené v 1993
Dejisko bojových operácií

náhľad|Európske dejisko bojových operácií medzi 26.8. - 14.9.1944.
**Dejisko bojových operácií** (iný názov: **dejisko vojnových operácií**) je územie, na ktorom sa rozvinuli armády a prebiehajú boje a operácie. S rozvojom vojenskej techniky sa dejisko bojových operácií postupne rozširovalo. Najskôr z pevniny na moria a neskôr oceány. Koncom devätnásteho storočia na vzdušný priestor a v druhe polovici dvadsiateho storčia aj na kozmický priestor (napr. Strategická obranná iniciatíva USA z 80-tych rokov 20. storočia).

Vojenská veda sa v súvislosti s dejiskom bojových operácií najskôr zaoberala iba geografickými zvláštnosťami územia a ich vplyvom na možnosť vedenia operácií. Neskôr sa začal brať ohľad aj na politické a hospodárske vplyvy.

Dejisko bojových operácií môže byť aj veľmi rozsiahle a zahŕňať aj územia niekoľkých štátov prípadne morí.

## Zdroje
* 

Kategória:Vojenská terminológia
Medicína (rozlišovacia stránka)

**Medicína** môže byť:
* lekárska veda a jej jednotlivé odbory (napr. interná medicína, nukleárna medicína), synonymum: lekárstvo, pozri medicína
* hovorovo:
** lekárska fakulta
** študijný odbor vyučovaný na lekárskej fakulte (všeobecné lekárstvo, zubné lekárstvo), pozri lekárska fakulta
** liečivý prostriedok, liečivo, resp. liek, synonymum (hovorovo): medecína, pozri liečivo a liek

## Pozri aj
* lekárstvo
* veterinárna medicína
* zdravotníctvo

## Referencie
Rosanna Arquettová

**Rosanna Lisa Arquettová** (neprechýlene Rosanna Lisa Arquette; * 10. august 1959, New York, New York, USA) je americká herečka. Pochádza z umeleckej rodiny Arquetteových.

## Životopis
Arquettová sa narodila v New Yorku, herečke Bredy „Mardi“ Nowakovej (1939-1997) a Lewisovi Arquettovi, ktorý bol herec a scenárista. Má štyroch súrodencov (Richmond, Patricia, Alexis a David), ktorí sú tiež hercami.

## Kariéra
Arquettová sa objavila v niekoľkých televíznych filmoch. V roku 1982 získala nomináciu na cenu Emmy za film *The Executioner's Song*. Neskôr v jednom z rozhovorov k filmu uviedla, že bola veľmi nespokojná s jej nahou scénou vo filme a že sa cítila veľmi nepríjemne a že väčšina filmových ponúk, ktoré dostávala od nej vyžadovali, aby mala vo filme nejakú scénu, kde bude nahá.

Jej prvá hlavná úloha prišla v roku 1983 vo filme *Baby It You*. Film bol veľmi pozitívne hodnotený. V roku 1985 prijala úlohu vedľa Madonny vo filme *Desperately Seeking Susan*, za ktorú si vyslúžila ocenenie BAFTA a nomináciu na Zlatý glóbus.

V roku 1994 získala menšiu úlohu vo filme *Pulp Fiction*, ktorý režíroval Quentin Tarantino. V 90. rokoch sa začala jej filmová kariéra pomaly zastavovať. Priznala, že ju v 90. rokoch sexuálne obťažoval Harvey Weinstein, ktorý sa postaral o to, aby bola za jej filmové role vyplácaná menej, ako by mala. Keď sa otvorila v roku 2017 kauza o obťažovaní herečiek producentom Weinsteinom, Arquettová bola prvá, ktorá sa hlásila k obetiam a začala o tom poskytovať rozhovory.

Arquettová sa začala v roku 2002 činiť aj ako režisérka. Podieľala sa na réžii dokumentárneho filmu o herečke Debre Winger s názvom *Searching for Debra Winger* a *All We Are Saying* z roku 2005. Mala tiež menšiu úlohu v seriály *Malcolm in the Middle*, kde hrala liečiteľku Anitu, ktorá sa vyspí v mladým Malcolmom a tým príde Malcolm o svoje panictvo.

## Osobný život
Arquettová chodila so Stevem Porcarom, ktorý v 80. rokoch pre ňu zložil pieseň „Rosanna“.

V auguste 2013 sa štvrtýkrát Arquettová vydala za investičného bankára Todda Morgana. Jej predchádzajúce manželstvá s režisérom Tonym Grecom, filmovým skladateľom Jamesom Newtonom Howardom a reštaurátorom Johnom Sidelom sa skončili rozvodom. Má jednu dcéru, Zoe Bleu, s Johnom Sidelom.

## Filantropia
V roku 2010 sa Arquettová stala veľvyslankyňou dobrej vôle nadácie *The Womanity Foundation*.

## Iné projekty

## Zdroj

Kategória:Filmové herečky USA
Kategória:Televízne herečky USA
Kategória:Filmové režisérky USA
Kategória:Filmoví producenti USA
Kategória:Držiteľky ceny BAFTA za najlepšiu herečku vo vedľajšej úlohe
Kategória:Osobnosti z New Yorku
Dichen Lachmanová

**Dichen Lachman** (* 22. február 1982, Káthmandu, Nepál) je austrálska herečka nepálskeho pôvodu. Známa je zo seriálu Dollhouse, kde stvárnila postavu Sierry.

## Detstvo a mladosť
Lachmanová sa narodila v Káthmandu, kde žila do svojich ôsmych rokov. Koncom roku 1990 sa so svojou rodinou presťahovala do austrálskeho mesta Adelaide. Jej matka má nepálsko-tibetský pôvod a jej otec má nemecký pôvod. Lachmanová sa presťahovala do Los Angeles krátko potom, čo v roku 2007 skončila s austrálskou televíznou drámou *Neighbors*.

## Kariéra
Lachmanová, prvý krát natočila v Austrálii reklamu na Wanadoo, ktorá sa vysielala v Spojenom kráľovstve. V roku 2005 sa pripojila k hereckému obsadeniu drámy *Neighbors* ako Katya Kinski.

V marci 2008 bolo oznámené, že sa objaví v seriály Dollhouse, od režiséra Jossa Whedona.

Hosťovala v epizóde seriálu ** ako poisťovací agent.

Mala jednu z menších vedľajších úloh v seriály *[[Agenti S.H.I.E.L.D.]]* Od roku 2018 hrá v seriály *Altered Carbon*.

V roku 2020 si zahrala v menšej úlohe po boku Alicie Silverstone v komédií *Bad Therapy* a v roku 2021 sa objaví pri hereckom obsadení ako Laura Dernová, Chris Pratt či Bryce Dallas Howard v dobrodružnom filme *Jurassic World 3*.

## Súkromný život
Od januára 2015 je vydatá za poľsko-amerického herca Maximiliána Osinského a v máji toho roku, sa im narodila dcéra.

## Iné projekty

## Externé odkazy
* 
* 

## Zdroj

Kategória:Austrálske filmové herečky
Kategória:Austrálske televízne herečky
Kategória:Austrálske osobnosti nemeckého pôvodu
Kategória:Nepálske osobnosti
Železničná zastávka Brestovany

**Železničná zastávka Brestovany** je železničná zastávka v Brestovanoch. Leží v medzi-staničnom úseku Trnava - Leopoldov. železničnej trate 120 Bratislava – Žilina. Na zastávku bola prebudovaná v roku 2007. Počas modernizácie bola rekonštruovaná aj výpravná budova bývalej stanice. Na zastávke stoja iba vlaky typu Rýchlik a Regional Express.

## Referencie

## Externé odkazy
* Zastávka na vlaky.net

Brestovany
Kategória:Brestovany
Brestovany
Ryžový nákyp

náhľad|Ryžový nákyp posypaný cukrom

**Ryžový nákyp** je nákyp skladajúci sa z ryže, mlieka, vajec, masla a niekedy aj hrozienok. Býva podávaný s kompótom (marhuľovým, broskyňovým, slivkovým alebo iným), prípadne posypaný cukrom alebo na vrchu ozdobený bielkovou penou. Môže sa podávať ako hlavné jedlo alebo dezert.

## Výroba
Umytá ryža sa uvarí v hrnci s vodou a neskôr sa pridá mlieko. Uvarená mliečna ryža sa doplní žĺtkom, maslom a neskôr aj vyšľahaným bielkovým snehom. Pripravená zmes sa potom preloží do vymasteného a vysypaného plechu. Je možné spraviť medzi vrstvu z kompótu, naplnený plech sa vloží do nahriatej rúry a nechá piecť asi 40-45 minút.

## Referencie

## Externé odkazy
* Recept na ryžový nákyp na varecha.pravda.sk

Kategória:Dezerty
Kategória:Slovenské jedlá
Kategória:České jedlá
Festival Hodokvas

náhľad|Festival Hodokvas - Piešťany 2006
náhľad|Live painting Hodokvas 2004 - Erik Šille
**Hodokvas** bol multimediálny letný festival, ktorý sa konal v rokoch 2000 až 2008. Festival sa realizoval v rôznych mestách Brno, Modra, Pezinok a Piešťany. Festival sa snažil ako jeden z prvých na Slovensku prepojiť rôzne žánre umenia ako hudba, vizuálne umenie, divadlo a literatúra.

## História
Zakladateľmi festivalu boli výtvarníci Milan Prekop a Igor Derevenec, ktorí usporiadali komorný výtvarno-hudobný festival v Kultúrnom centre Lužánky v Brne. Po úspešnom ročníku na Morave sa festival presunul na Slovensko, kde sa na organizácii podieľali Jozef „Dodo“ Tarkay a Michal Taliga. Unikátnosťou festivalu bolo, že sa prvý krát v histórii open air podujatí v roku 2003 podaril zrealizovať na zelenej lúke v Pezinku, kde prišlo 8.000 platiacich návštevníkov. Vzhľadom na vysokú návštevnosť sa festival musel presunúť na Piešťanské letisko, na ktorom zaznamenal v roku 2007 návštevnosť vyše 20 000 ľudí.

## Mestá
* 1999 - Brno
* náhľad|Hodokvasnik - maskot festivalu Hodokvas2000 - 2002 - Modra
* náhľad|Literárny cirkus KKBagalu - Živý dôkaz 2004náhľad|Hodokvas 2006 - Iggy Pop2003 - 2006 - Pezinok
* 2007 - 2008 - Piešťany

## Účinkujúci
#### Slovenské skupiny
Malevil, Para, Hex, Puding pani Elvisovej, Karpatské chrbáty, Chiki liki tu-a, Last days of the Jesus, Názov stavby, Noise cut, B3, Veneer, Zóna A, Davová psychóza, Konflikt, Slobodná európa, Kontrafakt, Vec, Polemic, Vrbovský víťazi, Horkýže slíže, Ska pra šupina, Captain slide, Tornádo Lue, Le Payaco, CHVM, Mango Molas, Vidiek, Kosa z nosa, Neurópa, Hudba z marsu, Oči Jasajú, Save the cookie, Karpatskí pastieri, Feelme, Tina, Lady Kazzo, Čistý chov, A.M.O., H16, Rytmus, Zverina...
 
#### České skupiny
Tata boys, Buty, Vltava, Laura a jeji tygři, Čechomor, Monkey business, Mojmír Papalescu a The Nihilists, Ohm Square, Khoiba, Visací zámek, Vypsaná fixa, Sunshine, Mňága a Žďorp, Support lesbiens, Zlomenej waz, Hypnotix, Khoiba, Čankyšou, Pragounion

#### Zahraničné skupiny
Persiana Jones (i), Paprika korps (pl), Mitch and Mitch (pl), Die toten Hosen (d), Rachid Taha (f), Senor Coconut (d), The Dhol Foundation (gb), Zion Train (gb), The Selecter, Dr Ring Ding, Zdob si zdub, The Exploited (gb), Babylon circus (f), Masfel (h), Korai orom (h), Marky Ramone and band, Nomensno (can), Ot Vinta, Korn, Placebo, Apollo 440, Machine head, Goldie (g), New model army, Static X, The Locos (e), Madsox (a), Anthony B, Howling Bells, Sex Pistols (gb), Presidents of the U.S.A., The Adicts (gb), I am X (gb), Jaga Jazzist, Macka B, Sofa surfers, Living colour, Iggy and the Stooges (usa), The Beatnuts, Bauchklang (a), Anthony Pappa, Cypress Hill (usa), Paradise lost, Skindred...

## Referencie

Kategória:Hudobné festivaly na Slovensku
Františkánska rodina

náhľad|Výtlačky časopisu Františkánska rodina
**Františkánska rodina**  je komunitný časopis so zameraním na kresťanov, ktorým je blízka františkánska duchovnosť. 

Tento časopis so štvrťročnou periodicitou obsahuje príhovory, zamyslenia, rozhovory i knižné recenzie. Na svojich stránkach zachytáva udalosti a mapuje život svetských františkánov. Časopis vydáva *Františkánsky svetský rád* na Slovensku. Vychádza nielen v tlačenom, ale aj v elektronickom vydaní.  

## Referencie

Kategória:Kresťanské periodiká
Bachelor of Music

**Bachelor of Music** (skrátene **B.M.**, **BM**, **B.Mus**, **BMus**, **Mus.B** alebo **Mus.Bac**; doslovne *bakalár hudby*) je akademický titul, ktorý vydáva vysoká škola, univerzita alebo konzervatórium po ukončení hudobného študijného programu. V Spojených štátoch je to odborný titul a väčšina práce pozostáva z predpísaných hudobných stupňov a štúdia aplikovanej hudby, ktorá si zvyčajne vyžaduje znalosti nástrojov, hlasu alebo orchestra. V Kanade je B.M. často považovaný za postgraduálne vzdelávanie. Programy zvyčajne trvajú tri až štyri a pol roka.

Titul môže byť udelený za vystupovanie, hudobnú výchovu, kompozíciu, hudobnú teóriu, muzikológiu / hudobnú históriu (muzikologický stupeň vzdelania môže byť skôr Bachelor of Arts (B.A.) než B.M.) hudobné technológie, muzikoterapia, posvätná hudba, zábavný priemysel / hudobný priemysel, zábava, hudobná produkcia alebo jazzové štúdiá. V roku 2010 niektoré univerzity začali ponúkať stupne z Music Composition with Technology, medzi ktoré patria stupne teórie a tradičnej muzikológie a stupne zvukového nahrávania a kompozície založené na digitálnych technológiách.

V Spojenom kráľovstve je Bachelor of Music spravidla trojročný bakalársky titul (alebo štyri roky v Škótsku) a skladá sa zo širokého spektra študijných odborov (zvyčajne medzi vystupovaním, kompozíciou, hudobnou teóriou, muzikológiou / hudobnou históriou), ale na University of Oxford a na University of Cambridge je to jednoročný postgraduálny titul, ktorý možno získať iba vtedy, ak má študent hudobný titul s vyznamenaním z týchto univerzít; študijný program je na filozofickej fakulte a vedie k Bachelor of Arts (a následne k Master of Arts (Oxbridge)).

## Skratky
Po mene držiteľa titulu, ako je to na vizitke alebo životopise, je titul skrátený rôznymi spôsobmi, vrátane: B.M., BM, B.Mus, BMus, Mus.B alebo Mus.Bac. Niektorí príjemcovia pridávajú skratku aj pre názov inštitúcie, ktorá titul udelila, napr. „Susan Bhattara, B.Mus. (Oxon)“; Oxon je latinská skratka pre University of Oxford.

## Referencie

## Zdroj

* 

Kategória:Vysokoškolské tituly
Psychiatrická liečebňa Samuela Bluma v Plešivci

**Psychiatrická liečebňa Samuela Bluma v Plešivci** je zariadenie ústavnej zdravotnej starostlivosti a toto zariadenie prevádzkujúca štátna príspevková organizácia s právnou subjektivitou, ktorá bola zriadená k 1. januáru 1992 Ministerstvom zdravotníctva Slovenskej republiky zriaďovacou listinou č. 3724/1991-A/XIII-3. Dejiny samotného zariadenia spadajú do roku 1898, kedy židovský obchodník Samuel Blum otvoril ústav pre duševne zaostalých a epileptikov, čo z tohto zariadenia činí najstaršiu fungujúcu psychiatrickú liečebňu na území Slovenska. Liečebňa je situovaná na Gemerskej ulici 233 v Plešivci v okrese Rožňava. Riaditeľom liečebne je od 26. februára 1999 MUDr. Pavol Džodla, MBA.

K roku 2017 tvoril lôžkový fond psychiatrickej liečebne 200 lôžok a zdravotno-sociálneho oddelenia 40 lôžok. V zariadení v príslušnom roku pracovalo 12 lekárov, štyria psychológovia, 53 sestier, jeden liečebný pedagóg, tri fyzioterapeutky, 38 sanitárov a zdravotníckych asistentov a celkovo 55 zamestnancov hospodársko-technického úseku.

## Referencie

* 

## Externé odkazy
* Oficiálne webové sídlo

## Pozri aj
* Rudolf Blum

Kategória:Psychiatria na Slovensku
Kategória:Plešivec
Kategória:Organizácie založené v 1898
IC 3

**IC 3** je kompaktná eliptická galaxia vzdialená približne 228 miliónov svetelných rokov v súhvezdí Ryby. Objavil ju francúzsky astronóm Stéphane Javelle 27. augusta 1892. Jej zdanlivá hviezdna veľkosť je 14,7.

## Pozri aj
* IC 1101
* Messier 87
* Index Catalogue
* Zoznam IC objektov

## Referencie

## Zdroj
* 

Kategória:Eliptické galaxie
Kategória:Súhvezdie Ryby
0003
0000836
Kategória:Astronomické objekty objavené v roku 1892
Hry dobrej vôle

**Hry dobrej vôle** (anglicky: *Goodwill Games*) boli medzinárodné multi-športové podujatia organizované v rokoch 19862001.

## História
Iniciátorom myšlienky vzniku *Hier dobrej vôle* bol americký mediálny magnát Ted Turner, majiteľ televíznej spoločnosti CNN. Poslaním tohto podujatia bolo obnovenie športových zápolení medzi USA a ZSSR v období studenej vojny. V 80. rokoch 20. storočia politika čoraz viac zasahovala do športu, dôsledkom čoho bol bojkot LOH 1980 v Moskve zo strany USA a niektorých krajín tzv. západného bloku, športovci Sovietskeho zväzu a štáty východného bloku sa zasa nezúčastnili LOH 1984 v Los Angeles. Prvé "Hry zmierenia" sa konali v roku 1986 v Moskve za účasti 3 000 športovcov zo 79 krajín. Vo výprave Česko-Slovenska bolo takmer 100 športovcov, ktorí získali šesť strieborných a dve bronzové medaily. Zo Slovákov prispeli do medailovej zbierky tenista Marián Vajda, vzpierač Anton Baraniak a členovia hádzanárskeho mužstva ČSSR. Hry sa konali podobne ako olympijské hry každé štyri roky uprostred olympijského cyklu, striedavo v oboch krajinách. V roku 1990 v Seattle obsadili basketbalistky ČSFR 8. miesto, pričom prevažnú časť tímu tvorili slovenské hráčky.  

Prvé medaily pre samostatné Slovensko vybojovala v roku 1994 v ruskom Petrohrade plavkyňa Martina Moravcová, ďalšie cenné kovy získala v roku 1998 v New Yorku. V roku 2001 sa hry prvýkrát konali mimo územia USA či Ruska, dejiskom bolo austrálske mesto Brisbane. Na týchto hrách opäť excelovala Moravcová, keď získala päť medailí, z toho dve individuálne a tri ako členka výberu Európy. Medzi účastníkmi bola tiež vzpieračka Zuzana Kováčová. Jediné zimné Hry dobrej vôle sa konali v roku 2000 v Lake Placid. Pôvodná myšlienka podujatia po páde totalitných režimov vo východnej Európe postupne strácala svoj význam, plánované hry v roku 2005, zimné v Calgary a letné vo Phoenixe sa už neuskutočnili.

## Letné Hry dobrej vôle

## Zimné Hry dobrej vôle

## Pozri aj
*Družba 84
*Svetové hry
*Univerziáda

## Referencie


Kategória:Športové podujatia
Kategória:Multi-športové podujatia
Kategória:Športové súťaže
Železničná zastávka Horná Streda

**Železničná zastávka Horná Streda** je železničná zastávka v obci Horná Streda na trati Bratislava – Žilina. Zastávka sa nachádza na hranici Trenčianskeho a Trnavského kraja.

## História
V minulosti niesla zastávka názov „Pobedim“, ten stratila v 60. rokoch. Hradlo sa stalo od roku 2008 automatickým hradlom AH Horná Streda. Neskôr bola v jeho blízkosti vybudovaná aj výhybňa a AH bolo zrušené.

## Referencie

## Externé odkazy
* Galéria na vlaky.net

Horná Streda
Kategória:Horná Streda
Horná Streda
Blinding Lights

„**Blinding Lights**“ je skladba kanadského speváka The Weeknd, vydaná ako druhý singel z jeho štvrtého štúdiového albumu *[[After Hours (album)|After Hours]]* (2020). Vydaná bola dňa 29. novembra 2019, dva dni po vydaní singlu „Heartless“. Skladbu zložil The Weeknd a tiež bol jej producentom spoločne s Maxom Martinom a Oscarom Holterom. Dňa 23. marca 2020 bol popri deluxe verzii vydaný remix skupiny Chromatics.

Singel sa stal úspešným, keďže dosiahol 1. miesto v 27 krajinách sveta. V americkom rebríčku ''Billboard'' Hot 100 obsadil 2. miesto. V slovenskom rebríčku Singles Digital Top 100 obsadil 1. miesto.

## Zostava
Zostava je použitá z oficiálnej webstránky The Weeknd a streamovacej služby Tidal.

* The Weeknd – vokály, textár, produkcia
* Belly – textár
* Jason Quenneville – textár
* Max Martin – textár, produkcia, programovanie, klávesy, gitara, basová gitara, bicie
* Oscar Holter – textár, produkcia, programovanie, klávesy, gitara, basová gitara, bicie
* Shin Kamiyama – zvukár
* Cory Bice – asistent zvukára
* Jeremy Lertola – asistent zvukára
* Sean Klein – asistent zvukára
* Serban Ghenea – mixovanie
* John Hanes – obsluha pri mixovaní
* Dave Kutch – mastering
* Kevin Peterson – mastering

## Pozície v rebríčkoch

## Referencie

## Zdroj

Kategória:Single z 2019
Kategória:Piesne The Weeknd
Kategória:Synthpopové piesne
Referendum na Malte v roku 2003

**Referendum na Malte v roku 2003** bolo referendum o členstve Malty v Európskej únii. Konalo sa 8. marca 2003 spolu s lokálnymi voľbami. Referendum nebolo záväzné.

## Pozadie
Malta podpísala asociačnú dohodu v roku 1970. V júli 1990 krajina požiadal o vstup, v júni 1993 získala pozitívnu odpoveď od Európskej komisie, ale v roku 1996 bol proces dočasne zastavený kvôli zmene vlády. Po ďalšej zmene vlády v roku 1998 zjednania o vstupe Malty do Európskej únie znovuzačali v roku 2000 a ukončené boli v roku 2002. Kvôli politickej nezhode sa muselo uskutočniť referendum. Už parlamentné voľby 5. septembra 1998 boli považované za de facto referendum o člensteve. Líder Labour Party Alfred Sant zastavil rokovania keď získal vládu v roku 1996 naďalej považoval za najsprávnejšie riešenie partnerskú dohodu s EÚ. Voľby však vyhral jeho súper, Eddie Fenech Adami a jeho Nationalist Party. Novozvolená vláda opäť otvorila prístupové rokovania.

## Kampaň
Po vládnej kampani, ktorá minula viacej ako oponenti, boli firmy a odborové zväzy zväčša za členstvo. Voliči však mali obavy, že členstvo v Európskej únii obmedzí ťažko-získanú nezávislosť krajiny. Podľa prieskumu z polovice januára 2003 bol hlas za prvý krát tesne pre hlasom proti: na 53%. Nerozhodnutých však zostávalo ešte 30% voličov.

## Referendum
Referendum na Malte bolo prvé z 10 kandidátskych krajín východnej a južnej Európy. Výsledok bol preto v Bruseli ostro sledovaný.

Referendová otázka znela: *„Súhlasíte s tým, aby sa Malta stala členom Európskej únie v rozširovaní, ktoré sa uskutoční 1. mája 2004?“*

## Výsledky
53,6% voličov hlasovalo za vstup a 46,4% proti vstupu. Voličská účasť bola 91%. Z registrovaných voličov sa zúčastnilo 270 650, platných hlasov bolo 266 722. Výsledky boli takéto: 143 094 hlasov za, 123 628 proti.

Výsledky referenda:

## Reakcie a dopady
Opozícia argumentovala, že členstvo nebolo schválené väčšinou oprávnených voličov. Malta sa 1. mája 2004 stala členskou krajinou Európskej únie.

V apríli 2019 91% ľudí tvrdilo, že krajina z členstva v EÚ získala.

## Referencie

## Externé odkazy
* Maltská volebná komisia

Kategória:Referendá na Malte
Kategória:2003 na Malte
Kategória:Referendá v roku 2003
7:24

„**7:24**“ je štrnásta skladba z albumu *[[Rewind, Replay, Rebound]]* dánskej hudobnej skupiny Volbeat, ktorý vyšiel 2. augusta 2019 cez vydavateľstvá Universal, Vertigo a Republic Records.

Názov skladby predstavuje čas narodenia spevákovej dcéry, Ey Abigail, ktorá sa narodila v máji 2017.

## Referencie

Kategória:Piesne skupiny Volbeat
Kategória:Piesne z 2019
Referendum na Malte v roku 2011

**Referendum na Malte v roku 2011** bolo referendum o legalizácii rozvodu na Malte. Konalo sa 28. mája 2011. Referendum nebolo záväzné. Väčšina hlasovala za zavedenie rozvodu v krajine.

## Pozadie
Malta bola s katolíckou väčšinou jediná krajina Európskej únie, ktorá nedovoľovala rozvod. Spolu s Filipínami a Vatikánom bola jednou z troch svetovo. Maltskí manželia mohli súdy požiadať o odlúčenie, žiadať o cirkevné zrušenie alebo sa rozviesť v zahraničí (čo platilo aj na Malte). Referendum bolo vnímané ako problém vplyvu cirkvi na oficiálne sekulárnu krajinu.

## Kampaň
Katolícka cirkev na ostrove podporovala „Nie“ kampaň. Za katolíkov sa považuje 95% ostrovanov. Proti rozvodom bola aj vtedajšia vládna Nacionalistická strana. Opozičná Labour Party nemala oficiálne stanovisko. Jej poslanec Joseph Muscat tvrdil, že na maltských súdoch prebehnú dve odluky denne. Nacionalista Jeffrey Pullicino Orlando pripomenul, že rozvod v zahraniční je len pre tých, ktorí si ho môžu dovoliť.

## Referendum
Referendová otázka znela: „*Súhlasíte so zavedením možnosti rozvodu v prípade manželského páru, ktorý je odlúčený alebo žije oddelene aspoň 4 roky a kde nie je žiadna racionálna nádej na zmierenie medzi manželmi a zároveň je zaistené adekvátne vydržiavanie a zabezpečenie detí zaručené?*“ Referendové otázky boli v maltčine a angličtine.

Referendum konané v 581 volebných miestnostiach so 720 ľudmi počítajúcimi hlasy a 2 925 ľudmi dohliadajúcimi stálo približne 4 milióny eur vrátane milióna na lacné letenky pre Malťanov v zahraničí.

## Výsledky
náhľad|Výsledky podľa okrskov

Z 325 102 oprávnených voličov sa zúčastnilo 232 691, z toho platných hlasov bolo 230 518. Výsledky boli takéto: 122 547 hlasov za, 107 971 proti.

Výsledky referenda:

## Reakcie a dopady
Jeffrey Pullicino Orlando, líder Nacionalistickej strany a podporovateľ „Áno“ vyhlásil, že výsledok získal oddelenie štátu a náboženstva.

## Referencie

## Externé odkazy
* Maltská volebná komisia

Kategória:Referendá na Malte
Kategória:2011 na Malte
Kategória:Referendá v roku 2011
Kategória:Referendá o manželstve
Kategória:Rozvod (manželstvo)
Đuro Blažeka

**Đuro Blažeka** (* 8. apríl 1968, Prelog, Chorvátsko) je chorvátsky jazykovedec, lexikograf, pedagóg, výskumník kajkavských chorvátskych dialektov.

V roku 1998 napísal magisterský titul *Govor Preloga* (Nárečie v Prelogi). V roku 2004 dostal doktorát s dizertačnou prácou *Govori Međimurja* (Medzimurské nárečie). Krátko študoval v Salzburgu v Rakúsku. V roku 1998 sa stal učiteľom na Pedagogickej fakulte v Čakovci. Od 1. októbra 2006 do 11. novembra 2009 bol dekanom na vysokej škole pedagogickej v Záhrebe.

Đuro Blažeka publikuje knihy a články o kajkavských dialektoch (Međimurje, Podravina).

## Literatúra
* S. Belović–Đ. Blažeka: *Rječnik govora Svetog Đurđa (Rječnik ludbreške Podravine)*, Sveučilište u Zagrebu Učiteljski fakultet 

## Iné projekty

## Externé odkazy
* Đuro Blažeka: Biografija (ufzg.unizg.hr)  
* Đuro Blažeka - Bibliografija 
* Lista radova iz CROSBI bibliografije 
* Đuro Blažeka (bib.irb.hr) 

Kategória:Chorvátski jazykovedci
Kategória:Chorvátski pedagógovia
Liturgický rok rímskokatolíckej cirkvi

Približné zobrazenie liturgických období počas roka|náhľad
**Liturgický rok** alebo **cirkevný rok** () je časový sled sviatkov a liturgických období.

Liturgický rok v rímskokatolíckej cirkvi sa začína prvou adventnou nedeľou (na konci novembra alebo na začiatku decembra) a jeho vrcholom je Veľkonočné trojdnie a Veľká noc. Delí sa na niekoľko liturgických období:
* adventné obdobie – očakávanie narodenia Ježiša Krista na Vianoce a zároveň jeho druhého príchodu,
** začína sa prvou adventnou nedeľou a končí sa 24. decembra;
* vianočné obdobie – narodenie Ježiša Krista,
** začína sa v predvečer slávnosti Narodenia Pána a končí sa sviatkom Krstu Krista Pána,
** obsahuje slávnosti Narodenia Pána a Zjavenia Pána;
* pôstne obdobie – pôst, príprava na Veľkú noc,
** začína sa na Popolcovú stredu a končí sa vo Štvrtok Svätého týždňa v Svätom týždni;
* Veľkonočné trojdnie – umučenie a zmŕtvychvstanie Ježiša Krista,
** začína sa na Štvrtok Svätého týždňa večer a končí sa na Nedeľu Pánovho zmŕtvychvstania večer,
** jednotlivé dni Veľkonočného trojdnia sú Štvrtok Svätého týždňa, Piatok utrpenia Pána, Svätá sobota a Nedeľa Pánovho zmŕtvychvstania;
* veľkonočné obdobie – radostné a slávnostné obdobie,
** začína sa na Nedeľa Pánovho zmŕtvychvstania a končí sa na Turíce (Nedeľu Zoslania Ducha Svätého),
** obsahuje slávnosti Zmŕtvychvstania Pána, Nanebovstúpenia Pána a Zoslania Ducha Svätého;
* cezročné obdobie – nachádza sa medzi jednotlivými obdobiami.

**Liturgický deň** sa začína a končí polnocou, s výnimkou slávností a nedieľ, ktoré sa začínajú už na večer predchádzajúceho dňa. Existuje niekoľko kategórií liturgických dní:
* férie – všedné dni,
* spomienky – delia sa na povinné a ľubovoľné,
* sviatky,
* slávnosti – veľmi význačné dni,
* nedele.

## Referencie


Kategória:Rímskokatolícka cirkev
Kategória:Liturgický rok
Francišak Kazimiravič Bahuševič

**Francišak Kazimiravič Bahuševič** (; * 21. marec 1840 Svirany† 28. apríl 1900 Kušľany) bol bieloruský básnik a prozaik, zakladateľ kritického realizmu v bieloruskej literatúre. Niekedy býva označovaný za otca moderného bieloruského nacionalizmu, či otca bieloruského národného obrodenia. Medzi jeho najvýznamnejšie básnické zbierky patrí Bieloruská píšťala (*Dudka belaruskaja*), či Bieloruský slák (*Smyk belaruski*).

## Životopis
Bahuševič sa narodil na území dnešnej Litvy v obci Svirany do rodiny drobnej šľachty a vyrastal v sedliackom prostredí. V roku 1861 dokončil gymnáziu vo Vilniuse a následne odišiel študovať matematiku na univerzitu v Petrohrade. Po študentských nepokojoch bol z univerzity prepustený. Po návrate domov začal učiť na dedinskej škole. V rokoch 18631864 sa zúčatnil proticárskeho Januárového povstania vedeného Kastuśom Kalinoŭskim, po ktorého porážke sa musel stiahnúť z verejného života a odísť z rodnej krajiny preč. Niekoľko rokov žil na Ukrajine, kde študoval právo a následne dlho pracoval ako advokát a úradník na rôznych miestach. V roku 1884 boli po nástupe cisára Alexandra na trón účastníci Januárového povstania amnestovaní a Bahuševič sa smel vrátiť do rodnej krajiny, kde začal pracovať ako úradník a advokát vo Vilniuse. Zaoberal sa najmä problémami sedliakov a chudobných mestských vrstiev. V tomto období začal aj písať články do časopisov (napr. poľské periodikum Kraj), v ktorých odsudzoval zaostalosť ruského vidieka a vzdelávacieho systému. Pre cenzúru bieloruštiny však vyšli jeho diela v Poľsku, odkiaľ boli prepašované na bieloruské územia. Niektoré jeho diela sa stratili. Po odchode zo zamestnania žil na rodinnom panstve v obci Kušľany, kde aj zomrel. Pochovaný je v Župranoch. 

## Dielo
náhľad|Bahuševičský kaštieľ v Kušľanoch|vľavo
Bahuševič sa venoval najmä výrazne sociálne ladenej poézii, kde zobrazoval výjavy z ruského vidieka po zrušení nevoľníctva 1861. Písal však aj prózu, reflektívne diela a články. Jedným z Bahuševičových motívov je národná otázka. Vo svojich dielach žiadal svojich krajanov, aby neopustili svoje národné jazyky a poukazoval na to, že stará bieloruština bola kedysi úradným jazykom Litovského veľkokniežatstva. Svoje diela písal v latinke, pretože bola medzi čitateľmi viac uznávaná.

## Referencie

## Externé odkazy
* Francisčak Bahuševič na Československej bibliografickej databáze

Kategória:Bieloruskí spisovatelia
Kategória:Bieloruskí básnici
Kategória:Bieloruskí prekladatelia
Kategória:Osobnosti na bieloruských poštových známkach
Everything I Wanted

„**Everything I Wanted**“ (štylizované malými písmenami) je pieseň americkej speváčky Billie Eilish, ktorá vyšla 13. novembra 2019. Umiestnila sa na 8. priečke v Spojených štátoch, čísle tri v Spojenom kráľovstve a dostala sa do top 10 vo viacerých krajinách. Pieseň bola pridaná do novšieho vydania štúdiového albumu, *[[When We All Fall Asleep, Where Do We Go?]]*

## Pozadie a vydanie skladby
V októbri 2019 bolo oznámené, že Billie Eilish pracuje na novej hudbe. V novembri zverejnila, že vydá dve nové piesne a videoklip k piesni „Xanny“  Nakoniec uverejnila názov a dátum piesne 10. novembra 2019 počas svojho livestreamu na Instagrame. O deň neskôr ukázala obálku novej skladby. Pieseň sa objavila v speváčkinej reklame na slúchadlá Beats by Dre.

## Videoklip
[náhľad|Text piesne poukazuje na speváčkin vzťah so svojím bratom [Finneas O’Connell|Finneasom *(vľavo na obrázku)*, rovnako ako nočnú moru, ktorú mala]]
Videoklip, ktorý si Eilish sama režírovala vyšiel 23. januára 2020. Vo videu účinkuje so svojím bratom Finneasom, počas ktorého jazdia autom mnohými scenériami pripomínajúcimi miesta v Kalifornii, a následne sa dostanú až na pláž a do oceánu. Držia sa za ruky, keď sa auto začne topiť.
## Živé vystúpenia
Speváčka prvýkrát vystupovala s piesňou na záverečnom koncerte svojho turné s názvom When We All Fall Asleep Tour v Mexiku a takisto počas akustickej šou Apple Live v Steve Jobs Theatre v Cupertine.

## Zostava
Informácie z oficiálnej streamovacej služby Tidal.

*Billie Eilish – vokály, skladateľka
*Finneas O’Connell – producent, skladateľ, zvukár, sprievodné vokály, bicie, basová gitara, klavír, klávesy
* John Greenham – mastering 
* Rob Kinelski – mixovanie

## Referencie

## Zdroj

Kategória:Piesne z 2019
Lada VFTS

thumb|Lada VFTS počas pretekov Bohemia 2012
thumb|Lada VFTS počas pretekov Rally Bohemia Legend 2014
**Lada VFTS** je rely automobil postavený na základe automobilu Lada 2105. Skratka VFTS znamenala "Vilniusskaja fabrika transportnych sredstv". Najznámejšia verzia Lady 2105 bola pripravovaná v rámci homologácie Skupiny B.

Príprava rely automobilov začala v roku 1970 v meste Vilnius vo vtedajšej Litovskej SSR v jednej z hál závodu na opravu automobilov. Prvý model vyrábaný vo Vilniuse bola Lada 1300 s motorom, ktorý mal zväčšený zdvihový objem na 1600 cm³, pričom výkon bol zvýšený na 130 až 150 koní. Najdôležitejším faktorom bolo zníženie hmotnosti automobilu, pričom sa dosiahlo odľahčenie na úroveň 920 až 950 kilogramov a to použitím iných materiálov, ako okná z plexiskla alebo polykarbonátu. Tým, že bol automobil určený a skonštruovaný na preteky, bol upravený tiež brzdový systém a karoséria. Množstvo dielov bolo zosilnených a zlepšená bola stabilita, chovanie pri zatáčaní či riadenie celkovo. Motor bol prispôsobený na spaľovanie 100-oktánového benzínu a zároveň bolo množstvo dielov odstránených alebo nahradených kvôli zjednodušeniu opráv. Tieto mechanické a elektronické úpravy mali za dôsledok zvýšenie výkonu na 160 až 180 koní. Do interiéru bola inštalovaná ochranná klietka a dve škrupinové sedadlá so 4-bodovými bezpečnostnými pásmi.

## Referencie

## Iné projekty

## Zdroj
* 

Kategória:Rely automobily
Kategória:Automobily Lada
Kategória:Automobily skupiny B
Finneas O’Connell

**Finneas Baird O’Connell** (* 30. júl 1997, Los Angeles, Kalifornia, Spojené štáty), známy ako **Finneas** (štylizované veľkými písmenami), je americký spevák, skladateľ, hudobný producent, hudobník a herec. Zložil a produkoval piesne mnohým umelcom, ako aj svojej sestre Billie Eilish. Vyhral 8 cien Grammy, vrátane Albumu roka, Producenta roka (neklasických nahrávok) a tiež kategórie Najlepšie ozvučenie neklasického albumu za svoju prácu na albume svojej sestry s názvom *[[When We All Fall Asleep, Where Do We Go?]]* (2019). 

Finneas vydal niekoľko singlov ako sólo umelec a jeho debutové EP, *Blood Harmony*, vyšlo 4. októbra 2019. Ako herec účinkoval vo filme *[[Life Inside Out]]* (2013) a v hudobno-komediálnom seriáli *[[Glee]]*, kde stvárnil postavu Alistaira.

## Detstvo
Finneas sa narodil v Los Angeles hercom Maggie Bairdovej a Patrickovi O’Connellovi, ktorí s obaja tiež hudobníci. Má írskych a škótskych predkov. V roku 2010, keď mal 12 rokov, chodil na hodiny písania piesní svojej mame a začal so skladaním piesní, ktoré si aj sám produkoval pomocou softvéru Logic Pro.

## Osobný život
Finneasovo sídlo je v Los Angeles. Od roku 2018 je vo vzťahu s YouTuberkou Claudiou Sulewski. Jeho singel „Claudia“ zložil v tú noc, čo sa prvýkrát stretli. 

Billie Eilish priznala, že ona aj brat majú synestéziu.

## Diskografia
**Extended plays**

* *[[Blood Harmony]]* (2019)

## Filmografia
[náhľad|266x266bod|Finneas (vpravo) so svojou matkou [Maggie Baird na Palm Beach International Film Festival 2014]]

## Ocenenia a nominácie

## Referencie


## Zdroj

Kategória:Osobnosti z Los Angeles
Kategória:Speváci USA
Kategória:Hudobníci USA
Kategória:Osobnosti USA írskeho pôvodu
Kategória:Osobnosti USA škótskeho pôvodu
Kategória:Držitelia ceny Grammy
Kategória:Držitelia Oscara za najlepšiu hudbu
Kategória:Herci USA
Zoznam vinohradníckych honov v Pezinku

Toto je **zoznam vinohradníckych honov** vinohradníckej obce **[[Pezinok]]** v rámci Pezinského vinohradníckého rajóna, ktorý patrí pod Malokarpatskú vinohradníckú oblasť a rozkladá sa na katastrálnych územiach Pezinok a Grinava.

## Galéria

Image:Vinohradnícky náučný chodník - panoramio.jpg
Image:VINOHRAD NAD PEZINKOM - panoramio.jpg
Image:VO VINOHRADOCH NAD CAJLOU - panoramio.jpg
Image:Wineyards outside pezinok.jpg


## Referencie

## Externé odkazy
* Pezinský rajón na vinko.sk

Kategória:Pezinok
Kategória:Vinohradníctvo na Slovensku
Uran-6

**Uran-6** je bezposádkové odmíňovacie vozidlo, ktoré bolo vyvinuté a je vyrábané spoločnosťou 766 UPTK. Tento diaľkovo ovládaný robotický systém je určený na použitie nielen v urbanizovaných oblastiach, ale aj horských a nížinných oblastiach.

## Konštrukcia
náhľad|left|Vozidlo Uran-6 na polygóne Nikolo-Urjupino
Komplex je vybavený rôznymi vymeniteľnými nástrojmi vrátane valčekových, frézovacích, ako aj radlicami a mechanickým drapákom. Na zabezpečenie schopnosti pracovať s rôznymi druhmi pôdy sa používa niekoľko typov vlečných sietí.

Uran-6 je navrhnutý tak, aby dokázal prekonať zvislú stenu až do výšky  a priekopu so šírkou . Nízky profil vozidla a jeho nízke ťažisko mu umožňujú prekonať stúpanie a klesanie so sklonom až 20 stupňov.

Ženista môže komplex ovládať až do vzdialenosti . Na zariadení sú 4 videokamery, ktoré poskytujú 360 stupňovú viditeľnosť. Tento robotický komplex neutralizuje nájdené výbušniny buď fyzickým zničením alebo aktiváciou. Stroj vydrží blízky výbuch až do sily 60 kilogramov TNT. Uran-6 dokáže odstrániť 98 percent protipechotných mín.

Jedno vozidlo Uran-6 dokáže za deň vykonať prácu dvadsiatich ženistov. 

## Nasadenie
Systém Uran-6 už prešiel akceptačnými testami v Čečensku, kde vyčistil od výbušnín viac ako 80 tisíc metrov štvorcových poľnohospodárskej pôdy. Zúčastnil sa aj na odmínovaní Palmýry, ako aj sýrskych miest Aleppo a Deir ez-Zor.

## Používatelia
* Rusko

## Referencie

Kategória:Ruské vojenské vozidlá
La Esperantisto

***La Esperantisto***, neskôr len ***Esperantisto*** bol prvý časopis v esperante. Ako mesačník vychádzal v rokoch 1889 až 1895. Redaktorom bol Ludwik Lejzer Zamenhof, zakladateľ esperanta, ktorý písal aj väčšinu textov. Vydavateľom bol Christian Schmidt, predseda Klubu medzinárodného jazyka v Norimbergu a neskôr Wilhelm Heinrich Trompeter ako aj samotný Zamenhof.

## Dejiny
Prvé vydanie časopisu vyšlo 1. septembra 1889 v Norimbergu kde boli vtedy podľa *Adresára osôb* vydanom Zamenhofom registrovaní dvaja esperantisti. V roku 1891 vydávanie prevzal a časopis z finančných problémov zachránil Wilhelm Heinrich Trompeter, ktorý dal Zemenhofovi stomarkový mesačný plat a Schmidt pokračoval ako zástupca pred bavorskou vládou. V roku 1892 sa názov časopisu skrátil na *Esperantisto*. V roku 1894 Zamenhof v časopise vydal reformu jazyka, ale tá nebola odhlasovaná členmi esperantského zväzu, ktorými vtedy boli všetci predplatitelia časopisu. Trompeter z projektu odišiel ku koncu roku 1894 a Zemenhof sa stal vydavateľom. Po dohode s redakciou ruského časopisu *Posrednik* jej umožnil vydávať rubriku v *Esperantisto*. Tolstojova esej "Rozvaha, alebo viera" však zapríčila zákaz *Esperantisto* v Rusku a stratu neutrality časopisu. Aj keď bol po zásahu Tolstoja zákaz zrušený Zamenhof po májovo-júnovom čísle v roku 1895 v časopise nepokračoval.

## Obsah
Prvé vydanie začalo úvodom *Prospekto* kde Zamenhof sľúbil časopis vydávať vždy k 1. dňu mesiaca. Ďalšie štyri strana zabrala Zamenhofova esej *Esperanto a volapük*. Po roku 1891 sa časopis stal zaujímavejším a z 8 sa obsah rozšíril na 16 strán. Zamenhof vydával preklady na pokračovanie, napríklad *[[Malá morská víla (literárne dielo)|Morskú pannu]]* od Andersena. Zamenhof v časopise publikoval aj *Lingvaj respondoj*, jazykové odpovede. Zamenhof odpovedal ohľadne gramatiky a syntaxu esperanta.

## Predplatitelia
Predplatitelia časopisu pochádzali väčšinou z Ruska. V roku 1893 bol z Petrohradu registrovaných 87 predplatiteľov. V roku 1892 bolo 544 predplatiteľov z 12 krajín, o rok neskôr počet dosiahol maximum, 889.

## Dopad
Podľa Korženkova: „*[časopis] umožnil čitateľom oboznámiť sa s činnosťou esperantistov v iných krajinách, čítať pravidelný adresár nových esperantistov, vymieňať si skúsenosti, diskutovať o jazykových probblémoch. Časopis sa stal zárodkom esperantského "národa"... Zamenhofova práca vo vtedajšom jedinom esperantskom časopise pomohla jazyku bez tradície, aby sa stal stabilným a jednotým. Jazyk dostal svoj vlastný štýl a pravopis, svoje prvé skratky. Literárne texty uverejnené v časopise, ktoré napísal, alebo preložil Zamenhof sa potom stali základom diela Fundamenta Krestomanio (základná čítanka).*“

## Referencie

## Iné projekty

Kategória:Esperantské časopisy
Transformátor s fázovou reguláciou

**Transformátor s fázovou reguláciou** alebo **transformátor s (priečnou) reguláciou fázy** (skratka **PST** z ) je špeciálny druh výkonového transformátora využívaný na riadenie toku činného výkonu v trojfázovej energetickej prenosovej sústave.

## Princíp činnosti
náhľad|400px|Zjednodušený nákres zapojenia PST. Vľavo je budiaci transformátor, vpravo sériový. Šípky na vinutiach budiaceho transformátora znamenajú prepínateľné odbočky

Pri prenose striedavého prúdu je tok výkonu elektrickým vedením priamo úmerný sínusu fázového posunu napätia medzi začiatkom a koncom vedenia. Zmenou tohto fázového posunu je možné meniť rozdelenie toku výkonu medzi rôzne vedenia v prenosovej sústave a tým zamedziť preťaženiu. 

Transformátor s fázovou reguláciou typicky pozostáva z dvoch častí: sériového transformátoru a budiaceho transformátoru. Budiaci transformátor má vinutia zapojené medzi fázy a na výstupe má napätie posunuté o 90° oproti vstupu. Tento výstup je privedený na vstup sériového transformátoru, ktorého druhé vinutie je pripojené do série s hlavným obvodom. Výstupné napätie sériového transformátora tvorí vektorový súčet pôvodného napätia a o 90° posunutej zložky privedenej z budiaceho transformátora (takzvaná *priečna regulácia*).

Prepínaním odbočiek budiaceho transformátora je možné riadiť veľkosť posunutej zložky napätia a tým pádom aj veľkosť fázového posunu na PST. Tok výkonu vedením je takto možné znížiť, ale aj zvýšiť.

## Príklad použitia
Na obrázku je schéma obvodu, ktorý prenáša výkon 100 MW z generátoru k záťaži pomocou dvoch súbežných vedení, k jednému z nich je pripojený PST s odbočkami 1 až 19.

V ľavej časti je PST na strednej odbočke a fázový posun je 0°. Preto neovplyvňuje tok výkonu a obe vedenia sú zaťažené rovnako (na 50 MW). V pravej časti je PST prepnutý na odbočku, ktorá obmedzuje tok výkonu. Výsledný fázový posun spôsobil, že časť prenášaného výkonu bola presmerovaná na súbežné vedenie, pritom sa ale celkový prenášaný výkon 100 MW nezmenil.   

600px

V praxi sa PST používa opačne: vyrovnáva výkony na vedeniach, ktoré by bez neho boli zaťažené nerovnomerne.

## Referencie

## Zdroj

Kategória:Transformátory
Kategória:Elektrické stroje
Kategória:Elektrotechnika
PST

**PST** môže byť:

* časové pásmo v Severnej Amerike, pozri Pacific Standard Time
* anglická skratka pre špeciálny druh výkonového transformátora, pozri transformátor s fázovou reguláciou